
హైదరాబాద్: ఈ జనరేషన్లోభక్తిరస చిత్రాలతో ప్రేక్షకులను మెప్పించడం హిరో నాగార్జున్కే సాధ్యమని చెప్పడంలో ఎలాంటి సందేహం లేదు. ‘అన్నమయ్య, శ్రీరామదాసు, శిరిడిసాయి’ చిత్రాలతో ప్రేక్షకులను మెప్పించిన ఆయన త్వరలోనే ‘ఓం నమోవెంకటేశాయ’ చిత్రంతో ప్రేక్షకుల ముందుకు రాబోతున్నారు. వచ్చే నెల్లో ప్రేక్షకుల ముందుకు రాబోతున్న ఈ సినిమాపై అంచనాలు భారీగానే ఉన్నాయి. ఈ సినిమాతో దర్శకేంద్రుడు రాఘవేంద్రరావు దర్శకత్వానికి గుడ్బై చెబుతారని ఊహాగానాలు రావడంతో ఇకపై నాగ్ భక్తిరస చిత్రాలల్లో నటించడం కూడా కష్టమని చాలా మంది భావిస్తున్నారు. అయితే దర్శకేంద్రుడు లేకుండా నాగార్జున ముఖ్య పాత్రలో మరో భక్తిరస చిత్రానికి గ్రౌండ్ వర్క్ జరుగుతోందని ఇండస్ట్రీలో గుసగుసులు వినిపిస్తున్నాయి. ‘అన్నమయ్య, శ్రీరామదాసు, ఓం నమోవెంకటేశాయ’ చిత్రాలకు మాటల రచయితగా వ్యవహరించిన భారవి, నాగార్జున హీరోగా ఇస్కాన్ ఫౌండర్ శ్రీ ప్రభుపాద జీవిత చరిత్రను తెరకెక్కించేందుకు ప్రయత్నాలు మొదలుపెట్టినట్లు ప్రచారం జరుగుతోంది. ఇప్పటికే ఈ చిత్రానికి సంబంధిన కథను నాగార్జునకు  వినిపించారని, ఓం నమోవెంకటేశాయ విడుదలయిన తర్వాత నాగార్జున ఓ నిర్ణయం తీసుకుంటారని గుసగుసలు వినిపిస్తున్నాయి. అనుకున్నవి అనుకున్నట్లు జరిగితే ఓం నమోవెంకటేశాయ తర్వాత కూడా నాగార్జున మరో భక్తిరస చిత్రాన్ని ప్రేక్షకులు చూసే అవకాశం ఉంది.

hyderabad: ee janareshanlobhakthirasa chitraalato prekshakulanu meppinchadam hiro nagarjunke saadhyamani cheppadamlo elanti sandeham ledu. ‘annamayya, sriraamadaasu, shiridisai’ chitraalato prekshakulanu meppinchina aayana twaralone ‘om namovenkatesaya’ chitramtho prekshakula munduku rabotunnaru. vache nello prekshakula munduku rabotunna ee cinemapai anchanaalu bhaareegaane unnaayi. ee sinimaatho darsakendrudu raghavendrarao darsakatvaaniki gudbai chebutaarani oohaagaanaalu raavadamtho ikapai nag bhaktirasa chitraalallo natinchadam kuudaa kashtamani chala mandi bhaavistunnaaru. ayithe darsakendrudu lekunda nagarjuna mukhya paatralo maro bhaktirasa chitraaniki ground work jarugutondani industrylo gusagusulu vinipistunnaayi. ‘annamayya, sriraamadaasu, om namovenkatesaya’ chitraalaku maatala rachayitagaa vyavaharinchina bharavi, nagarjuna heeroga iscan founder shree prabhupaada jeevita charitranu terakekkinchenduku prayatnaalu modalupettinatlu prachaaram jarugutondi. ippatike ee chitraaniki sambandhina kathanu nagarjunaku  vinipinchaarani, om namovenkatesaya vidudalayina tarvaata nagarjuna oo nirnayam teesukuntaarani gusagusalu vinipistunnaayi. anukunnavi anukunnatlu jarigithe om namovenkatesaya tarvaata kuudaa nagarjuna maro bhaktirasa chitraanni prekshakulu chuse avakaasam undi.